Dit laat nou die vraag ontstaan: Aan hierdie opkomende vissermanne is daar visvang regte toegeken....visvangregte wat destyds van die sogenaamde "A-lisensie" vissermanne afgevat is! Maar vir wat sal 'n man dan nou op die see gaan moet sukkel om iets in die skuit te kry, as jy eerder met 'n SASSA-kaartjie handegevou in 'n ry kan gaan staan om 'n welsynstoelaag mee te verdien?! Dit is nie hoe mens 'n sukkelende Suid-Afrikaanse ekonomie aan die gang gaan kry nie! Daar is immers baie lynvissers wat nie op hulle agterente sou sit nie, nee, hulle sou woeker met 'n visvangreg, onder andere, nuwe bote laat bou, brandstof, aas en verblyfkoste, kos en buiteboord parte koop en nog meer belangrik, 'n "site" kon aanbied vir nog ander vissermanne op hul skuite! Dis hoe mens 'n ekonomie bou!
Afgeneem hieronder op Dinsdag 10 Julie 2018 het Trawler Heritage hierdie twee diamantskuite aangetref in die agterstrate van Hondeklipbaai. Lesers sal nog vir "Double D" onthou toe sy so twee jaar gelede afgeneem was buitekant Velddrif agterop 'n vragmotor se bak oppad wie weet waarheen...dit blyk nou dat sy ook 'n suster het genaamd "Topless"...